# ביקור חולים

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

  ערך זה עוסק במצוות ביקור חולים; לערך העוסק בפירושים אחרים לשם זה, ראו ביקור חולים (פירושונים).

ביקור חולים היא מצווה הנכללת בגמילות חסדים ועניינה לבקר את החולה, להשתתף בצערו, לעודד אותו מורלית ולראות אם יש צורך שהוא נזקק לו.

מקורות למצווה זו בתנ"ך הם התגלותו של אלוהים לאברהם לאחר שמל את עצמו כשהיה בתקופת החלמה, וביקורו של הנביא ישעיהו בן אמוץ אצל המלך חזקיהו כאשר חלה. (מלכים ב', פרק כ' א')

חז"ל מפרשים את הפסוק על אברהם אבינו: "כִּי יְדַעְתִּיו לְמַעַן אֲשֶׁר יְצַוֶּה אֶת בָּנָיו וְאֶת בֵּיתוֹ אַחֲרָיו וְשָׁמְרוּ דֶּרֶךְ יְהֹוָה לַעֲשׂוֹת צְדָקָה (ספר בראשית פרק י"ח י"ט) - זו ביקור חולים. (מדרש רבה, בראשית, פרשה מט פסקה ד )

ואת הפסוק "את הדרך ילכו בה" (שמות יח, כ), הם דורשים ילכו - זה ביקור חולים (בבלי, מסכת בבא מציעא ל/ב). הם גם הפליגו בחשיבות מצווה זו, ואמרו שכל המבקר את החולה נוטל אחד מששים מחוליו, ישנו דגש מיוחד בביקור על "בן גילו" דוקא, שכנראה במקרה כזה יש לחולה ניחומים יתרים. (שם)

עוד נקבע שמצווה זו היא מהדברים שאין להם שיעור מבחינת כמותה, ואפשר לקיימה פעמים רבות ביום, אצל אותו חולה. (תלמוד בבלי, מסכת נדרים דף לט/ב ) היא גם נקבעה כדברים שהאדם אוכל פירותיהם בעולם הזה, והקרן קיימת לו לעולם הבא. בתלמוד ישנם כמה וכמה סיפורים על חכמי ישראל שביקרו חולים ואף עזרו לריפואם.

בספר "סדר היום" הושם דגש על חשיבות החיזוק הנפשי, השבת נפשו של החולה, ניחומו והקלת חוליו מעליו. ואילו בספר חכמת אדם נכתב שעיקר המצוה היא להתפלל על החולה ולבקש עליו רחמים. הוא גם מסייג חולים שאין לבקר אצלם, כמו אלו שמתביישים במחלתם (חולי מעיים), או כאלה שהביקור הוא לטורח להם. במקרה כזה לדעתו הולכים לביתם, אך לא נכנסים לחדרם, אלא נכנסים לבית, שואלים עליהם ובודקים אם יש אפשרות לעזור.

עוד עולה מספר זה, שמינו בקהילתו (ברלין) אדם שהיה ממונה על ביקור חולים, ונקרא "גבאי ביקור חולים".

חכמינו זכרונם לברכה אמרו (בתלמוד בבלי במסכת בבא מציעא דף ל' עמוד ב') שכל המבקר את החולה נוטל אחד משישים מחוליו ושואלים אם כך יבואו שישים איש וירפאהו ועונים שלא כל אחד אלא רק בן גילו וכל אחד נוטל אחד משישים ממה שנשאר.

## [עריכה] ראו גם

- ליצנות רפואית

מקור: http://he.wikipedia.org../../../%D7%91/%D7%99/%D7%A7/%D7%91%D7%99%D7%A7%D7%95%D7%A8_%D7%97%D7%95%D7%9C%D7%99%D7%9D.html

קטגוריה: מצוות ומנהגים יהודיים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- Français